Nafarroa Beherea

Un o’r tair talaith draddodiadol sy’n ffurfio rhan Ffrengig Gwlad y Basg yw Nafarroa Beherea ("Nafarroa Isaf", Ffrangeg: Basse-Navarre. Y brifddinas yw Donibane Garazi (Saint-Jean-Pied-de-Port).

Yn y Canol Oesoedd roedd yn rhan o Deyrnas Navarra, hyd pan ymgorfforwyd y rhan fwyaf o’r deyrnas honno yn Sbaen yn 1512. Parhaodd Nafarroa Isaf yn annibynnol, gan ddod yn rhan o Ffrainc yn ddiweddarach pan ddaeth ei rheolwr, Henrike III o Nafarroa, yn frenin Ffrainc fel Harri IV yn 1589.

Roedd y boblogaeth yn 1999 yn 28,000, gyda 17, 080 (61%) yn siarad Basgeg.

Categori:Gwlad y Basg
Categori:Pyrénées-Atlantiques
Categori:Taleithiau hanesyddol Ffrainc